
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02632/2013-04
20.03.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ  са седиштем у Београду, Булевар уметности 29, БЕОГРАД, ПИБ: 100024624, Матични број: 17251716,  испуњава прописане стандарде за акредитацију студијског програма ОАС4 - МЕЂУНАРОДНА ЕКОНОМИЈА И ФИНАНСИЈЕ у оквиру поља друштвено-хуманистичких наука и то за 200 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ  са седиштем у Београду, Булевар уметности 29, БЕОГРАД, је дана 18.12.2013. године поднела захтев за акредитацију студијског програма ОАС4 - МЕЂУНАРОДНА ЕКОНОМИЈА И ФИНАНСИЈЕ у оквиру поља друштвено-хуманистичких наука под бројем 612-00-02632/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ и предлог одлуке, достављени су Комисији за акредитацију и проверу квалитета. Kомисија за акредитацију и проверу квалитета, утврдила је да високошколска установа МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ за студијски програм ОАС4 - МЕЂУНАРОДНА ЕКОНОМИЈА И ФИНАНСИЈЕ у оквиру поља друштвено-хуманистичких наука не испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма, у вези чега је установи упућен Акт упозорења.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је високошколска установа МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ отклонила поменуте недостатке из Акта упозорења и да ИСПУЊАВА прописане стандарде у погледу квалитета студијског програма ОАС4 - МЕЂУНАРОДНА ЕКОНОМИЈА И ФИНАНСИЈЕ - у оквиру образовно-научног поља поља друштвено-хуманистичких  наука, са следећим образложењем.
Студијски програм ОАС4 - МЕЂУНАРОДНА ЕКОНОМИЈА И ФИНАНСИЈЕ садржи све законом предвиђене елементе. Полагањем свих испита предвиђених курикулумом студијског програма студент стиче 240 ЕСПБ бодова. Програм је прихваћен 10.10.2012. године од стране Сената Мегатренд универзитета у Београду. Програм припада пољу друштвено-хуманистичких наука и области економске науке. Стручни назив који се стиче савладавањем студијског програма је дипломирани економиста, што је у складу са листом стручних, академских и научних назива коју је усвојио Национални савет за високо образовање.  

Основни квантитативни подаци о програму су:
1. Трајање програма= 4 године
2. Број ЕСПБ бодова=240  
3. Број студената који се уписује на прву годину= 200 
4. Просечан број часова активне наставе недељно по семестру:
	     предавања +   вежбе +       ДОН  (  +      СИР  )   =   укупно,   ЕСПБ


12.00 +  8.00 +  0.00( +  0.00) = 20.00, 29.00
11.00 +  9.00 +  0.00( +  0.00) = 20.00, 31.00
15.00 +  8.00 +  0.00( +  0.00) = 23.00, 31.00
15.00 +  6.00 +  0.00( +  0.00) = 21.00, 29.00
14.00 +  6.00 +  0.00( +  0.00) = 20.00, 30.00
12.00 +  5.00 +  0.00( +  0.00) = 17.00, 30.00
14.00 +  8.00 +  0.00( +  0.00) = 22.00, 31.00
12.00 +  6.00 +  0.00( +  0.00) = 18.00, 29.00 
5. Проценти предмета по категоријама:
АО=14.67%, ТМ=17.66%, НС=34.73% и СA=32.93%
6. Проценат изборности на програму= 21.67%  
7. Број наставника на студијском програму= 25 
            Број наставника са пуним радним временом =20
           
	Број наставника ангажованих по уговору=  5
8. Број сарадника на студијском програму= 6
9. Просечно оптерећење наставника на програму=3.81 
10. Просечно оптерећење наставника на установи=4.44 
11. Просечно оптерећење сарадника на програму=8.43
12. Просечно оптерећење сарадника на установи=8.23 
13. Проценат наставе на програму коју држе наставници са пуним радним временом= 87.40% 
14. Број библиотечких јединица релевантних за студијски програм= 2934 
15. Укупан број студената на установи = 875 у Београду + 240 у Ваљеву 
16. Минимални број квадрата бруто простора у установи=1750 
17. Бруто простор у установи=2064м2 у Београду + 821м2 у Ваљеву

Стандард 1: Структура студијског програма

Стандард је испуњен. Студијски програм садржи све законом предвиђене елементе и има предвиђен број од 240 ЕСПБ.

Стандард 2: Сврха студијског програма

Студијски програм обезбеђује стицање компетенција  за препознатљиву и јасну професију и занимање.  Успешно савладан студијски програм пружа компетенције за самосталан и тимски рад у различитим правним субјектима међународног карактера, као и домаћим правним субјектима који имају и/или планирају међународну пословну сарадњу. Листа правних субјеката је велика: национална предузећа, мултинационалне компаније на националном тржишту, пословне банке, финансијске институције, невладине организације, међународне финансијске организације, Народна банка Србије, министарствa, локална самоуправа, истраживачке и консултантске фирме. 

Стандард је испуњен. Сврха је јасно и недвосмислено формулисана и у складу је са основним задацима и циљевима установе.

Стандард 3: Циљеви студијског програма

Циљеви су јасно формулисани и у складу су са задацима установе, а односе се на стицање теоријских, практичних и знања из геополитике и  политичких система, што обезбеђује стицање релативно широких општих и специфичних компетенција из међународне економије и финансија, односно посебних знања о не само економским већ и геополитичким, културно-историјским,  односно цивилизацијским  особеностима  региона у свету, и разумевање повезности глoбалних и регионалних економских и других друштвених чинилаца, као и оних практичне нарави као што су анализе трендова и тенденција у међународној економији и финансијама, решавања конретних проблема  уз употребу статистичко-економетријских метода и повезивања знања из различитих области. 



Стандард 4: Компетенције дипломираних студената

Стандард је испуњен. Јасно је наведено које опште, а које предметно специфичне способности студети стичу савладавањем програма, што произлази из наведене сврхе и циљева студијског програма. Јасно су дефинисани поступци за завршавање студија и добијање дипломе, а предвиђен је и додатак дипломи који се издаје на српском и енглеском језику. На захтев студента и по предвиђеној процедури издаје се и исправа о савладавању дела студијског програма са релевантним информацијама о студирању и резултатима студија.
.
Стандард 5: Курикулум

Структура курикулума обухвата распоред предмета по семестрима, фонд часова и број бодова. У прве две године предмети су у већој мери из групе академско -општеобразовних и теоријско-методолошких, а у друге две студенти стичу специфичне компентенције. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем, препорученом литературом, методама извођења наставе, начином провере знања и оцењивања.

Просечан број часова активне наставе недељно на свим годинама износи 20, што је у складу са законом и стандардима. Сви предмети су описани у књизи предмета на одговарајући начин. У складу са препорукама из Акта упозорења усаглашени су подаци у документацији који се односе на књигу предмета, књигу наставника и електронски образац.
 
Задовољени су услови о правилној заступљености различитих група предмета према препорученим процентима (академско - општеобразовни 14,67%, теоријско -методолошки 17,66%, научно - стручни 34,73%  и стручно - апликативни 32,93%).

Стандард 6: Квалитет, савременост и међународна усаглашеност студијског програма

Стандард је испуњен. Програм је целовит и свеобухватан и нуди најновија стручна сазнања. Програм је оригиналан по предметима, целовит je и усаглашен је са другим програмом у истој установи.

Усаглашавање програма са сличним иностраним образовним институцијама извршено је објективно и селективно, посебно у погледу структуре, садржаја предмета, циљева програма и постизања жељеног исхода процеса учења, као и у погледу услова уписа, трајања студија, услова преласка у наредну годину, стицања  дипломе и начина студирања. Програм је усклађен са акредитованим програмима престижних иностраних високошколских установа.

Стандард 7: Упис студената

Предвиђен је упис 200 студената, односно 800 студената на све 4 године студија. У складу са препорукама из Акта упозорења, установа је документовала да у Београду располаже простором од 2056 м2 у Булевару уметности 29 и 8 м2 у улици Гоце Делчева 8,  као и да располаже са 821 м2 у високошколској јединици без својства правног лица у Ваљеву. С обзиром да се на студијске програме који се изводе у Београду уписује укупно 875 студената, простор у Београду задовољава стандард од минимално 2м2 по студенту.

При упису се, поред резултата у средњој школи (максимално 40 бодова), вреднује и склоност ка економији и мотивационо писмо (максимално 60 бодова).

Стандард 8: Оцењивање и напредовање студената

Полагањем испита студенти стичу одређени број ЕСПБ бодова. Број ЕСПБ бодова је утврђен за сваки предмет према оптерећењу студената и према јединственој методологији.

Успешност студената у савладавању одређеног предмета се континуирано прати бодовањем предиспитних активности и полагањем испита. Испуњен је законски услов о минималном, односно максималном  броју поена које студент може да стекне испуњењем предиспитних обавеза.

Сваки предмет има јасан и објављен начин стицања бодова, које студент стиче извршењем сваке предвиђене појединачне активности током наставе и полагањем испита. 

Стандард 9:  Наставно особље

У одговору на Акт упозорења отклоњени су пропусти у документацији која се односи на овај стандард. На студијском програму је ангажовано 25 наставника, од којих 20 с пуним радним временом а 5 по уговору. На програму је ангажовано само 6 сарадника, од којих 3 са пуним радним временом.
 
Код два редовна професора, оптерећење посматрано кроз уједињени електронски образац достиже вредност од 11 часова недељно, што је нешто мање од максимално дозвољених 12 часова активне наставе недељно. Такође и један доцент има оптерећење нешто изнад 10 часова недељно. Укупно просечно оптерећење наставника на програму износи 3.81, а на установи 4.44, што је у складу са стандардом. Укупно просечно оптерећење сарадника на програму износи 8,43. Преко 79% часова активне наставе држе наставници ангажовани са пуним радним временом.

Квалификације наставног особља одговарају нивоу њихових задужења, што је кроз Књигу наставника документовано  објављеним радовима. У одговору на Акт упозорења установа је ускладила податке у Књизи предмета, Књизи наставника и електронском формулару, који су уређени у складу са стандардима.

Стандард 10: Организациона и материјална средства

Факултет у Београду има право на коришћење простора од 2056м2 у Бувлевару уметности 29 и 8 м2 у улици Гоце Делчева 8,  и имајући у виду да је укупан број студената на све четири године овог студијског програма 800, овај простор је довољан за реализацију овог студијског програма. На свим студијским програмима које Факултет реализује у Београду укупан број студената је 875, тако да је простор довољан и за реализацију свих студијских програма. 

Установа располаже са 2 амфитеатра са 300 односно 400 места, 4 слушаонице са по 100 места, две вежбаонице - три са по 30 места и једном са 35 места. Установа располаже са 12 кабинета за наставнике укупне површине 190 м2.

Установа користи централну библиотеку Мегатренд Универзитета са 26 места и око 2000 библиотечких јединица, а има и специјализовану Библиотеку за латиномеристику Сесар Ваљехо са око 2000 библиотечких јединица и Библиотеку канадског центра. Укупан библиотечки фонд је око 4500 библиотечких јединица.

Постоје две рачунарске лабораторије површине 70м2 са 78 рачунара. Укупан број рачунара на Факултету је 125, који су 24 сата прикључени на Интернет. Установа располаже видеобимовима и белим таблама чиме се задовољавају потребе и захтеви савременог образовно-научног процеса. Просторије су климатизоване, а сва опрема за рад и извођење наставе је у складу са безбедносним и здравственим стандардима. Нема информација о перфорамсама и старости рачунарске опреме. 

Установа је обезбедила покривеност предмета одговарајућом уџбеничком литературом, училима и помоћним наставним средствима и у систему контроле квалитета је предвиђено стално праћење реализације наставе, квалитета уџбеника и доступности литературе студентима.

Стандард 11: Контрола квалитета

Циљеви самовредновања су у функцији: побољшања квалитета студијског програма, наставног процеса (после сваког зимског и летњег семестра се анализира реализација планираног), планирања и оцењивања реализације научно-истраживачког рада и примене његових резултата у наставном процесу, оцењивања студената (праћењем просечних оцена по семестрима), стимулисања наставника да учествују на међународним и домаћим научним скуповима, издавања уџбеника и монографија, евалуације квалитета наставника од стране студената, као и опште организације и односа установе према студентима. Унутрашња контрола је у функцији побољшања свих сегмената релевантних за науочно-образовни процес. Мегатренд Универзитет поседује стандард ИСО 2000:200 и Аkа серификат. Према броју интерних аката Универзитета  и процедурама за њихово спровођење, а који се односе на контролу квалитета, могло би се закључити да јој се придаје примерен значај. Једном годишње Комисија за контролу квалитета на нивоу Универзитета издаје налог Факултету за спровођење контроле кључних процеса. У извештају Комисије Факултету се предлажу превентивне или корективне мере, ако су потребне.

У контроли квалитета односно евалуацији наставника  и организације и односа установе према студентима студенти активно учествују преко анкета које се редовно спроводе.     
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]МЕГАТРЕНД УНИВЕРЗИТЕТ-ФАКУЛТЕТ ЗА МЕЂУНАРОДНУ ЕКОНОМИЈУ са седиштем у Београду, Булевар уметности 29, БЕОГРАД, ПИБ: 100024624, Матични број: 17251716, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - МЕЂУНАРОДНА ЕКОНОМИЈА И ФИНАНСИЈЕ у оквиру поља друштвено-хуманистичких наука и то за 200 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

